Document ID: /roh_data/filtered/fineweb-2-filterrobots_roh.jsonl.gz/33326

Cun ina petiziun pretenda il VCS che las Viafiers federalas svizras retirian questa decisiun. Radund 32’000 persunas han suttascrit la petiziun ch'è vegnida surdada mesemna a Berna. Quella vegn tranter auter er sustegnida d'organisaziuns per persunas cun impediments.
Cun la decisiun da l'SBB svanissan 52 u in quart da tut ils posts da vendita da bigliets en Svizra. Uschia vul l’SBB spargnar mintg'onn 5 milliuns francs. Quai correspundia a las provisiuns ch’ella stoppia pajar a ses partenaris, uschia l’SBB vinavant.
En vista ad in budget da stgars 9 milliardas francs ad onn saja quest respargn dentant fitg pitschen, argumentescha il VCS.
RR novitads 12:00